مرکزی قهرمان ماراش اولان ۷،۷ و ۷،۶ بؤیوکلوگونده‌کی زلزله‌لرده حیاتینی ایتیره‌نلرین ساییسی ۸ مین ۵۷۴ نفره یوکسلدی.
۶ فوریه‌ده باش وئره‌ن زلز‌له‌لرین ووردوغو بؤلگه‌‌ده اولان جمهورباشقانی رجب طیب اردوغان، جان ایتکیسینین ۸ مین ۵۷۴، یارالی ساییسینین ایسه ۴۹ مین ۱۳۳ نفره یوکسلدیگینی آچیقلادی.
ییخیلان ۶ مین ۴۴۴ بینانین ییخینتیلاری آلتیندا آختارما قورتارما ایشلری داوام ائدیر.
بؤلگه‌یه سؤوق ائدیله‌ن ۹۰ مین‌دن چوخ عائله یاشام چادیرینین ۷۰ مین ۸۱۸ی قورولدو.
ساحه‌ده ۹۶ مین ۶۷۰ آختارما قورتارما پرسنلی چالیشیر.
ساغلیق باخانی فخرالدین قوجا، زلز‌له‌نین ووردوغو بؤلگه‌ده ۷۷ صحرا خسته‌خاناسی قوردوقلارینی آچیقلایاراق،
"عاجیل ساغلیق خدمتی وئریلن بو خسته‌خانالارین بعضیلرین‌ده جراحی عملیاتلار دا ائده‌بیلریک. ساغلیق دوروملاری ریسکلی اولان وطنداشلاریمیز ایلک موداخیله‌دن سونرا هلیکوپترلرله بؤلگه‌ده‌کی خسته‌خانالارا گؤندریلیر" دئدی.
